Cum menține China în funcțiune „mașinăria de război” a lui Vladimir Putin. Jocuri de culise
China poate că nu a trimis niciun soldat sau glonț în Rusia, dar a menținut pe linia de plutire, de una singură, „mașinăria de război” a lui Vladimir Putin, arată, într-o analiză, jurnaliștii de la The Telegraph. Rolul Beijingului în invazia de peste trei ani asupra Ucrainei a fost scos în evidență atunci când Kievul a dezvăluit că a capturat doi cetățeni chinezi care luptau alături de forțele ruse. Volodimir Zelenski a declarat că aceasta este dovada că o țară terță sprijină direct atacul Moscovei asupra țării sale, subliniază presa britanică.